Majka Ivana od Anđela
Matka Joanna od Aniołów () je poljski crno-bijeli igrani film snimljen 1961. u režiji Jerzyja Kawalerowicza, poznat kao jedno od najuspješnijih i najuticajnijih ostvarenja poljske kinematografije 1960-ih.

Predstavlja adaptaciju istoimene pripovjetke Jaroslawa Iwaszkiewicza, koja je, pak, bila inspirirana stvarnim događajima - tzv. aferom loudonskih demona u Francuskoj 17. vijeka. Film je, kao i predložak, radnju premjestio u Poljsku, odnosno katolički uršulinski samostan gdje se redovnice, na čelu sa majkom Ivanom od Anđela (čiji lik tumači Lucyna Winnicka), ponašaju na način koji sugerira demonsku opsjednutost. Protagonist, koga tumači Mieczyslaw Voit je svećenik poslan da istraži cijeli slučaj i provede egzorcizam, a pri čemu se i sam nalazi pred svakojakim iskušenjima.

Matka Joanna od Aniołów je izazvao pažnju kao jedan od rijetkih filmova iz tadašnjeg komunističkog Istočnog bloka koji se na ozbiljan način bavio religijskim temama, ali još više izuzetnim umijećem Kawalerowicza, koji se dijelom oslanjao na Bergmanov stil i tematiku u Sedmom pečatu, a dijelom na crno-bijelu fotografiju u svrhu stvaranja snažnog kontrasta između dvoje glavnih likova. Film je dobio brojne pohvale od strane kritike, a na Kanskom festivalu i Nagradu žirija. Ponekad se navodi da ga je Andrej Tarkovski kasnije koristio kao jedan od uzora za svoj znameniti film Andrej Rubljov.

Kawalerowiczev film je izazvao dodatnu pažnju kada je 1970. godine britanski režiser Ken Russell snimio kontroverzni film The Devils, također temeljen na loudounskm događajima, ali koji je, za razliku od Majke Ivane, zbog eksplicitnih scena seksa i nasilja i navodne antikatoličke blasfemije dan-danas predmet cenzure.

Uloge
 Lucyna Winnicka ... Majka Ivana od Anđela
 Mieczyslaw Voit ... Otac Jozef Suryn / Rabin
 Anna Ciepielewska ... Sestra Malgorzata
 Maria Chwalibóg ... Antosia
 Kazimierz Fabisiak ... Otac Brym
 Stanislaw Jasiukiewicz ... Chrzaszczewski
 Zygmunt Zintel ... Wincenty Wolodkowicz
 Jerzy Kaczmarek ... Kaziuk
 Franciszek Pieczka ... Odryn
 Jaroslaw Kuszewski ... Juraj
 Lech Wojciechowski ... Piatkowski
 Marian Nosek ... Dominikanac
 Jerzy Walden ... Dominikanac
 Marian Nowak
 Zygmunt Malawski ... Egzorcist

External links

U.K. DVD release of the film by Second Run 
Martin Scorsese Explains His Fascination With Polish Cinema at Culture.pl

Poljski filmovi
Dramski filmovi
Historijski filmovi
Authority control 2